google/wiki40b huggingface dataset:
Kit Harington

Životopis

Narodil sa v Londýne ako druhý syn Debory Jane Catesbyovej, bývalej scenáristky a učiteľky kreatívneho písania na Birmingham University a Davida Richarda Haringtona, ktorý je majiteľom kníhkupectva. Bol pomenovaný po anglickom dramatikovi Christopherovi Marloweovi. Má skoro o tri roky staršieho brata Johna.
O herectvo sa začal zaujímať v relatívne mladom veku, aj keď spočiatku chcel byť kameramanom alebo žurnalistom. Jeho matka ho so sebou zvykla brávať do divadla, a tak sa jeho láska k herectvu ešte viac prehĺbila.
V jedenástich rokoch (1997) sa spolu s rodinou odsťahoval do Worcesteru. Naspäť do Londýna sa presťahoval v osemnástich. 
Kit navštevoval základnú školu Southfield od roku 1992 do roku 1998. Po dokončení školy začal navštevovať Chantry High School v Martley až do roku 2003. Od 2003 do 2005 študoval drámu a herectvo na Worcester Sixth Form College. Na škole maturoval z odboru rečníctva a drámy v roku 2008.

Aristokratický pôvod

Kitov otec pochádza z prominentnej rodiny s rodokmeňom plným barónov, lordov, vojvodov a grófov, siahajúcim až do roku 1500. Väčšina z jeho predkov bola anglického pôvodu, no niektorí z nich pochádzali aj zo Španielska, Škótska, Írska, Walesu a Francúzska. Haringtonovi prarodičia z otcovej strany boli John Charles Dundas Harington (syn sira Richarda Haringtona, 12. baroneta a Selin Louisy Grace Dundas) a Lavender Cecilia Denny (dcéra Ernesta Wriothesleyho Dennyho a Lois Marjorie Legge). Prarodičia z matkinej strany boli Maurice William Catesby (syn Williama Charlesa Catesbyho a Gladys Lilian Florence Bascomb) a Philippa M. Evans.

Kariéra

Ešte počas štúdia na Worcester Sixth Form College v roku 2008 dostal Harington hlavnú rolu Alberta Narracotta v hre War Horse (Vojnový kôň) z produkcie West End v Oliver Theatre a New London Theatre. Hra získala dve Oliver Awards, za ktoré Kit dostal mnoho uznania. Neskôr, v roku 2010, bol obsadený v druhej divadelnej hre Posh ako Ed Montgomery v Royal Court Theatre.
Prielom v jeho kariére nastal, keď prijal jednu z hlavných rôl, a to rolu Jona Snowa v HBO fantasy seriáli Game of Thrones (Hra o tróny), ktorý je založený na knižnej sérií A Song of Ice and Fire (Pieseň ľadu a ohňa) od George R. R. Martina. Kvôli úlohe Jona si Kit musel zlepšovať svoje zručnosti s mečom a nechať narásť dlhšie vlasy. Seriál debutoval v apríli 2011 a okamžite sa stal hitom – finále 1. série presiahlo 5 miliónov zhliadnutí. Game of Thrones získal pozitívne recenzie a bol obnovený aj v 2. sérii.
V roku 2012 si zahral vo filme Návrat do Silent Hill 3D. Zahral si aj Mila vo filme Pompeje, ktorý mal premiéru v 2014. V tom istom roku takisto prepožičal svoj hlas darebákovi Eretovi, postave z pokračovania animovaného filmu Ako si vycvičiť draka 2.
Okrem toho, že sa Kit objavil aj ako Billy Bradley v pripravovanom filme Siedmy syn, ktorý vyšiel v 2014, hral rolu milostného záujmu hlavnej postavy, Rolanda Leightona, vo filme Testament of Youth, ktorého premiéra bola v roku 2014.
Mertzig

Poloha

Obec má rozlohu 11,1 km². Najvyšší bod je položený 409 m n. m. a najnižší bod 302 m n. m.

Obyvateľstvo

Mertzig má 1748 obyvateľov (2011).
Graf vývoja obyvateľstva:

Ekonomika

S 4.98% bolo v Mertzig nezamestanosť nižšia o 1.99 % ako luxemburský priemer v roku 2010.
Okoličné

Okoličné (maď. Okolicsnó) je mestská časť Liptovského Mikuláša, vo východnej časti mesta. Súčasťou katastrálneho územia je aj sídlisko Podbreziny a mestské časti Stošice a Vitálišovce. K 30. júlu 2009 tu žilo 1 118 obyvateľov.

Polohopis

Mestská časť sa nachádza na sútoku Váhu so Smrečiankou, popri oboch stranách cesty I. triedy č. 18, 3 km východne od centra mesta. Na jej území odbočujú z hlavnej cesty spojnice do susednej obce Závažná Poruba, cez Podbreziny do Žiarskej doliny a tiež do susednej mestskej časti Stošice.

Dejiny

Pôvodne samostatná obec je prvýkrát písomne doložená v roku 1273, avšak patrí k najstarším obciam na Liptove. Patrila zemianskej rodine Okolicsányiovcov, ktorí tu dali v rokoch 1480-92 vystavať kláštor s kostolom.
Zakladateľom Okolicsányiovcov je Serafín I., o ktorom prvá zmienka pochádza až z roku 1282. Kedy Serafín získal aj Okoličné, nemožno z písomných prameňov presne zistiť, no v roku 1293 vystupuje v jeho držbe už jeho syn Peter. Michal I. z Okoličného, syn Jána II. z Okoličného udelil v roku 1435 Okoličnému čiastkové mestské privilégiá po vzore Nemeckej Ľupče (dnes Partizánskej Ľupče).
V roku 1480 zahájil Michal Okoličányi výstavbu kostola a kláštora.
Mestskou časťou Liptovského Mikuláša sa Okoličné stalov roku 1971 a začiatkom 80-tych rokov 20. storočia vyrástlo severne od centra obce sídlisko Podbreziny.

Občianska vybavenosť

Obyvateľom mestskej časti i okolitých obcí slúži základná škola, materská škola, čerpacia stanica Slovnaft, autoservis, autopredajňa, nákupné stredisko, dve cukrárne. Na autobusovej zastávke Okoličné, ZŠ sa nachádzajú novinové stánky (v oboch smeroch), služby dopĺňa butik, predajňa potravín Jednota, kaderníctvo, sklenárstvo atď.

Doprava

Okoličné má výborné dopravné spojenie nielen s Liptovským Mikulášom, ale aj so susednými obcami Závažná Poruba, Veterná Poruba, Smrečany, Žiar a ďalšími obcami i mestom Liptovský Hrádok. Osou mestskej časti je spomenutá cesta I. triedy č. 18, ktorá prechádza katastrálnym územím v dĺžke cca 1,5 km v smere západ - východ. Súbežne s cestou vedie aj železničná trať č. 180 s rovnomennou železničnou zastávkou. Na území mestskej časti sa nachádzajú štyri autobusové zastávky (ZŠ, Kláštorná, Swedwood a na znamenie: autoservis). Zastávka "Okoličné, ZŠ" je obsluhovaná frekventovanými spojmi MHD (linky č. 2, 8, 9, 10, 11, 12, 13 a 14, niektoré spoje linky č. 1, v minulosti aj zrušená linka č. 7) a prímestskej dopravy. Južne od mestskej časti prechádza diaľnica D1 v smere západ - východ, pričom je naplánovaný diaľničný privádzač, ktorý vyústi kruhovým objazdom na hlavnú cestu na východnom okraji Okoličného.
Mág (Perzia)

Mág ( maguš) je pôvodne príslušník kňazskej kasty v Perzii vyznávajúci zoroastrizmus. Mágovia uctievali oheň a živly, zaoberali sa liečením, zákonodarstvom a písomníctvom. V období Rímskej ríše preniklo ich učenie aj do Európy, kde slová mág, mágia nadobudli neskôr význam čarodejník.
Žofia z Bergu

Životopis

Žofia bola dcérou Henricha z Bergu a Adelheid z Mochentalu. Dve dcéry z nemeckého rodu pánov z Bergu (blízko mesta Ehingen) sa vydali za Přemyslovcov: Richenza pred rokom 1111 za Vladislava I. a Žofia roku 1114 za Ota Černého. Podľa Kosmasa teda boli česká kňažná Richenza a Žofia sestry. Tretia sestra Salomena sa vydala za Piastovca, poľského kniežaťa Boleslava III., ktorého bola druhou manželkou.
Keď sa Oto Olomoucký rozhodol dobyť svoje nástupnícke práva na český trón s pomocou nemeckého kráľa Lothara III., nakoniec zomrel v krvavej bitke pri Chlumci. Vdova Žofia odišla, podobne ako to mala v úmysle jej teraz už tiež ovdovela sestra Richenza, do kláštora Zwiefalten. Tu ale zomrela už 31. mája 1126.
Cape Cod

Cape Cod (doslova Mys Cod) je pobrežný pás a mys v najvýchodnejšej časti štátu Massachusetts v Spojených štátoch.
Prachovec

Vlastnosti

Prachovec obsahuje spevnené častice siltovej veľkosti (1/256 = 0,004 mm až 1/16 = 0,063 mm).
Dôležitý identifikačný znak prachových hornín je ich farba, ktorá závisí hlavne od oxidačného stupňa železa. Červená až fialová farba indikuje výskyt železitých (Fe³⁺) katiónov, zelené odtiene naopak železnaté (Fe²⁺) katióny. Vo všeobecnosti sa výskyt železitých katiónov viaže na kontinentálne (terestrické) prostredia, železnaté katióny sa vyskytujú v morských prostrediach. Prachovce (najmä ich jemnozrnnejšie typy) nemožno detailne študovať makroskopicky (voľným okom) ani bežnými mikroskopickými metódami, aj z tohto dôvodu sú relatívne slabšie preskúmané a v minulosti bývali často mylne označované ako pieskovce, či ílovce, čo bežne viedlo k chybám a nedorozumeniam. Čiastočne možno zistiť prítomnosť zŕn siltovej veľkosti dotykom, keďže horniny s obsahom prachu nad 2/3 sú na rozdiel od jemnozrnnejších sedimentov drsné. Prachovce sú tvorené hlavne zrnami kremeňa, v polarizačnom mikroskope pri skrížených nikoloch ich možno pozorovať ako drobné biele a čierne body. Jednotlivé zrná môžu byť identifikované pri veľkom zväčšení. Ďalšie zrná môžu tvoriť sľudy alebo kalcit. Väčšinu jemnozrnnej základnej hmoty tvoria ílové minerály alebo vápnitá hmota.
Najčastejšia textúra prachovcov je laminárna, no vyskytujú sa aj masívne textúry (hlavne pri sedimentácii z hustých prúdov). V jemnozrnných sedimentoch sa často vyskytujú konkrécie (kalcitové, sideritové, pyritové, kremité a fosfátové), vznikajú tesne po uložení, alebo aj neskôr, pri litifikácii.

Vznik

Čisté prachovce sa v prírode vyskytujú iba v malom objeme, väčšinou ide o zmesi ílovcov a prachovcov, často aj s prímesami piesku. Vyskytujú sa vo všetkých sedimentárnych oblastiach (od vysokohorských jazier až po morské priekopy), v rôznych klimatických podmienkach (od polárnych oblastí po džungle a vo všetkých geologických obdobiach (od archaika po súčasnosť). Špecifickým typom prachovcov, ktoré vznikali prevažne navievaním počas ľadových dôb sú spraše. Premenou prachovcov (jemnozrnných hornín všeobecne) vznikajú bridlice, s pokračujúcim stupňom premeny sa tvoria fylity.
Dyjsko-moravská niva

Vymedzenie

Podcelok leží na dolnom toku rieky Morava, od Skalice po sútok s Dyje neďaleko Sekúl. Je plošne identický so slovenskou časťou krajinného celku Dolnomoravský úval, ktorý pokračuje na území Česka. Severný a západný okraj tak vymedzuje štátna hranica (vedená korytom rieky), južným a juhovýchodným smerom leží Borská nížina s podcelkami Dolnomoravská niva, Záhorské pláňavy, Myjavská niva a Gbelský bor. Východným smerom nadväzuje Chvojnická pahorkatina a jej podcelok Unínska pahorkatina.

Turizmus

Turisticky atraktívna je najmä severná časť v okolí Skalice, kde je tiež niekoľko značených chodníkov. Okrem mesta sú obľúbeným cieľom turistov najmä Baťov kanál a Kostol svätej Margity Antiochijskej. Práve okolie Kopčian bolo súčasťou veľkomoravskej aglomerácie Mikulčice-Valy.

Doprava

Územie križuje niekoľko významných ciest. V južnej časti vedie diaľnica D2 i železničná trať Bratislava – Břeclav, strednou časťou cesta I/51 a železničná trať Holíč – Hodonín a v severnej časti cesta II/426 a železničná trať Kúty – Sudoměřice.
Raveau

Poloha

Obec má rozlohu 35,5 km². Najvyšší bod je položený 332 m n. m. a najnižší bod 173 m n. m.

Obyvateľstvo

Počet obyvateľov obce je 674 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
47 Ursae Majoris

47 Ursae Majoris alebo Chalawan, 47 Ursae Maioris je hviezda v v súhvezdí Veľká medvedica. Jej zdanlivá hviezdna veľkosť je 5,1 mag je od nás vzdialená asi 45,9 svetelného roka. Bola treťou hviezdou vôbec, pri ktorej bola objavená extrasolárna planéta.
Planétu objavili Geoffrey W. Marcy a Paul Butler v roku 1996. Planéta, ktorú prirodzene pre veľkú vzdialenosť nemožno priamo pozorovať, obehne svoju hviezdu za 2,96 roka vo vzdialenosti asi 316 miliónov kilometrov. V slnečnej sústave by teda obiehala medzi Marsom a Jupiterom. Táto planéta má hmotnosť 890 hmotností Zeme, čo je presne 2 hmotnosti Jupitera.
Belleray

Poloha

Obec má rozlohu 5,1 km². Najvyšší bod je položený 298 m n. m. a najnižší bod 196 m n. m.

Obyvateľstvo

Počet obyvateľov obce je 416 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barizey

Poloha

Obec má rozlohu 5,58 km². Najvyšší bod je položený 465 m n. m. a najnižší bod 234 m n. m.

Obyvateľstvo

Počet obyvateľov obce je 134 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
TPA Group

Základné údaje

Sídlo TPA Group je vo Viedni. Spoločnosť riadia niekoľkí partneri pôsobiaci vo viacerých krajinách strednej a juhovýchodnej Európy. TPA Group má približne 1600 zamestnancov v 30 pobočkách v 12 krajín strednej a juhovýchodnej Európy. Na Slovensku má spoločnosť TPA dve pobočky - Bratislava a Košice. Okrem Slovenska TPA Group pôsobí aj v Albánsku, Bulharsku, Česku, Čiernej Hore, Chorvátsku, Maďarsku, Poľsku, Rakúsku, Rumunsku, Srbsku a Slovinsku. Spoločnosť riadia niekoľkí partneri pôsobiaci v spomínaných krajinách.

História

V roku 1979 bola v dolnorakúskom Langenlois založená spoločnosť TPA.  Spoločnosť sa rozšírila a v roku 1990 začala expandovať do susedných krajín strednej a východnej Európy. Vo všetkých dvanástich krajinách, v ktorých je v súčasnosti skupina TPA zastúpená, sa konzultačné služby zameriavajú predovšetkým na oblasť nehnuteľností, bankovníctva, služieb, energetiky, spracovateľského priemyslu a obchodu. 
Od roku 1995 do septembra 2016 patrila TPA Group  do Crowe Horwath International, 
Na začiatku roka 2005 došlo z dôvodu členstva v medzinárodnej sieti Crowe Horwath International k zmene názvu a značky z "TPA" na "TPA Horwath".
V lete 2016 skupina TPA ukončila svoje členstvo v sieti Crowe Horwath International a od 5. septembra 2016 pôsobí na trhu opäť pod značkou "TPA", . Skupina TPA je nezávislým členom Baker Tilly Europe Alliance, celosvetovej asociácie samostatných a nezávislých účtovníkov, daňových poradcov a podnikových poradcov. Baker Tilly Europe Alliance je tvorená skupinou TPA, Baker Tilly Roelfs a Baker Tilly International. Sieť zahŕňala 125 nezávislých členov v 147 krajinách a zamestnáva viac ako 30 000 pracovníkov v 960 pobočkách, vďaka čomu patrí medzi top 10 globálnych poradenských sietí.
Doulaincourt-Saucourt (obec)

Poloha

Obec má rozlohu 43,86 km². Najvyšší bod je položený 389 m n. m. a najnižší bod 207 m n. m.

Obyvateľstvo

Počet obyvateľov obce je 919 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Terminátor (film)

Zápletka

V Roku temnoty, 2029 vymysleli vládcovia planéty Zem jedinečný plán. Zmenia Budúcnosť tým, že zmenia Minulosť. Plán si žiada stvorenie bez ľútosti. Bez bolesti. Bez strachu. Stvorenie, ktoré nie je možné zastaviť. Stvoria Terminátora.
Saint-Sauveur (Haute-Saône)

Poloha

Obec má rozlohu 12,02 km². Najvyšší bod je položený 304 m n. m. a najnižší bod 268 m n. m.

Obyvateľstvo

Počet obyvateľov obce je 2 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Apoštolská konštitúcia

Apoštolská konštitúcia (lat. Constitutio Apostolica) je výnos pápeža v rímskokatolíckej cirkvi, ktorým sú upravované určité okolnosti v cirkevnom práve. Konštitúcie sú záväzné ako cirkevné zákony, ale neprevyšujú dogmy koncilu alebo pápežské ex cathedra. Napriek tomu majú podľa Codex iuris canonici zákonnú platnosť.
Saint-Martin-d’Ablois

Poloha

Obec má rozlohu 21,88 km². Najvyšší bod je položený 241 m n. m. a najnižší bod 110 m n. m.

Obyvateľstvo

Počet obyvateľov obce je 1 475 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Epidauros (mytológia)

Epidauros (starogr. Ἐπίδαυρος – Epidauros) je v gréckej mytológii syn argejského kráľa Arga a jeho manželky Euadné, dcéry riečneho boha Strymóna.
Antický autor Apollodoros uvádza, že Argov syn Epidauros mal troch bratov Ekbasa, Peira a Kriasa, ktorý po smrti otca nastúpil v Argu na trón. Podľa Pausania argejský kráľ Argos mal len dvoch synov, svojho nástupcu Forba a Peirasa. Keď Pausanias v druhom storočí navštívil v Argolide mesto Epidauros, od miestnych ľudí sa dopočul, že zakladateľom ich mesta bol Epidauros, syn boha Apolóna, zatiaľčo Argejčania mu tvrdili, že otcom Epidaura bol argejský kráľ Argos a Eliďania, že Tantalov syn Pelops.
Verricourt

Poloha

Obec má rozlohu 6,93 km². Najvyšší bod je položený 152 m n. m. a najnižší bod 100 m n. m.

Obyvateľstvo

Počet obyvateľov obce je 42 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lydia Koidula

Život

Narodila sa v meste Vändra v Estónsku v roku 1843. Spolu s rodinou sa v roku 1850 presťahovala do mesta Pärnu. Jej otec Johann Voldemar Jannsen, hoc predstaviteľ nemeckej komunity začal vydávať noviny v domácom estónskom dialekte, stanúc sa tak prakticky zakladateľom estónskej žurnalistiky. Vydával časopis Perno postimees, kde mu Lydia pomáhala v redakcii. Tam sa naučila estónskemu jazyku, napriek tomu, že jej rodnou rečou bola nemčina. Študovala na univerzite v Tarte. Po dokončení štúdia sa stala domácou učiteľkou, a zároveň prvou estónskou spisovateľkou a žurnalistkou. Počas štúdia v Tarte sa zoznámila s mladšou vlasteneckou generáciou, zvlášť s Carlom Robertom Jacobsonom, ktorý ju inšpiroval k používaniu pseudonymu Koidula, lebo „Koit“ znamená po estónsky Zornička, čo vcelku vystihuje jej úlohu v estónskej literatúre. V roku 1873 sa vydala za estónskeho lekára Eduarda Michelsona a presťahovala sa do Kronštadtu, kde si však nikdy nezvykla, a tak každé leto trávila v Estónsku. V Kronštadte aj zomrela na rakovinu. Jej ostatky boli v roku 1946 premiestnené do Tallinnu, kde je pochovaná na Lesnom cintoríne.

Tvorba

Svoje vlastenecké cítenie najlepšie vyjadrila v lyrických zbierkach Vaine-lilled (Poľné kvety) z roku 1866 a Emajöe ööbik (Slávik od Emajö) z roku 1867. Z jej dramatickej tvorby je najvýznamnejšia hra Saaremaa Onupoeg (Bratranec zo Saaremaa) z roku 1870. Mnohé jej básne v Estónsku zľudoveli.
Tower 42

Tower 42 je 3. najvyšší mrakodrap v londýnskom City of London nachádzajúci sa na Old Broad Street. Pôvodne bol postavený pre National Westminster Bank; preto jeho pôvodné označenie bolo NatWest Tower. Pri pohľade zhora budova svojím tvarom pripomína logo tejto spoločnosti. Stavba, navrhnutá Richardom Seifertom, bola postavená v rokoch 1971 - 1979 a bola otvorená v roku 1980. Náklady dosiahli výšku 72 miliónov libier.
Tower 42 bol 10 rokov najvyšším mrakodrapom v Londýne a Spojenom kráľovstve. Po svojej dostavbe prekonal vtedy najvyšší 143 m vysoký Guy's Tower, nemocnicu v londýnskom obvode Southwark. S celkovou výškou budovy 183 m bola najvyššou budovou v Londýne až do výstavby One Canada Square v oblasti Docklands v roku 1990.
Bol to prvý mrakodrap v City a prvá výnimka z obmedzenia, ktoré v tej dobe platilo pre stavbu výškových stavieb v City.
Budova je vystavaná okolo masívneho betónového jadra z ktorého sú vysunuté jednotlivé poschodia; to však znižuje využiteľnú plochu.
24. apríla 1993 vybuchla na Bishopsgate bomba IRA, ktorá spôsobila poškodenie Tower 42 aj iných okolných stavieb. Budova musela byť opravená a väčšina interiérov vymenených. Po oprave sa spoločnosť NatWest rozhodla budovu premenovať na Medzinárodné finančné centrum (International Financial Centre) a predať. Novým vlastníkom sa stala spoločnosť Greycoat a tá ju premenovala na Tower 42, názov odvodený z počtu poschodí budovy. V súčasnosti kancelárie v budove využívá veľké množstvo rôznych spoločností.
V budove se nachádzají dve reštaurácie – Rhodes Twenty Four na 24. poschodí a Vertigo 42 na 42. poschodí. Vertigo 42 je exkluzívny bar špecializovaný na pokrmy z morských živočíchov a šampanské. Poloha v 42. poschodí budovy poskytuje hosťom nádherný výhľad na centrum Londýna.
Inštitút pre verejné otázky

Inštitút pre verejné otázky (známy aj ako IVO ) je slovenská nezisková mimovládna organizácia založená v roku 1997. Zaoberá sa analýzou trendov slovenskej spoločnosti a politiky. Medzi jej ciele patrí budovanie občianskej a demokratickej spoločnosti. Výsledky analýz inštitút publikuje v knižnej a iných formách. Sídli v Bratislave. Súčasným prezidentom IVO je Grigorij Mesežnikov. Čestným prezidentom a spoluzakladateľom IVO je Martin Bútora.
Créances

Poloha

Obec má rozlohu 20,32 km². Najvyšší bod je položený 35 m n. m. a najnižší bod 0 m n. m.

Obyvateľstvo

Počet obyvateľov obce je 2 190 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chlorid lítny

Príprava

Chlorid lítny sa pripravuje pôsobením kyseliny chlorovodíkovej na uhličitan lítny. Možno ho principiálne pripravovať tiež silnou exotermickú reakciou kovového lítia s plynným chlórom alebo chlorovodíkom. Bezvodý chlorid lítny sa pripravuje z hydrátu zahrievaním v prúde chlorovodíka.

Použitie

Chlorid lítny sa používa hlavne na výrobu kovového lítia elektrolýzou taveniny chloridu lítneho s chloridom draselným pri 600 °C. Využíva sa aj ako tavivo pri spájkovaní automobilových dielov z hliníka, ďalej tiež ako desikant pri sušení prúdom vzduchu. Zo špecializovanejších aplikácií nachádza uplatnenie v organickej syntéze, napríklad ako aditívum v Stillovej reakcii. V biochémii ho možno využiť k zrážaniu RNA z bunkových extraktov.
Chlorid lítny sa používa aj v pyrotechnike na farbenie plameňa do tmavočervenej farby.
Chlorid lítny je štandardom relatívnej vlhkosti pri kalibrácii vlhkomerov. Pri 25 °C má nasýtený roztok (45,81%) soli ekvilibrium relatívnej vlhkosti 11,30%. Chlorid lítny môže aj sám slúžiť ako vlhkomer. Táto navĺhajúca soľ sa pri vystavení vzduchu rozpúšťa v pohltenej vode. Rovnovážna koncentrácia je priamo závislá na relatívnej vlhkosti vzduchu. Relatívnu vlhkosť pri 25 °C, s minimálnou odchýlkou v rozmedzí 10 až 30 °C, možno zistiť z koncentrácie pomocou tejto lineárnej rovnice: RH = 107,93 - 2,11 C, kde C je hmotnostná koncentrácia chloridu lítneho.

Bezpečnosť

Soli lítia ovplyvňujú centrálny nervový systém. V 40. rokoch 20. storočia sa chlorid lítny krátko vyrábal ako náhrada kuchynskej soli, bol zakázaný potom, čo boli zistené toxické účinky zlúčeniny.
Čukotka (autonómny okruh)

Geografia

Ide o najvzdialenejší severovýchodný región Ruska a od doby predaje Aljašky Ruskom Spojeným štátom americkým (v roku 1867) je jediným regiónom Ruska ležiacim čiastočne na západnej pologuli. Pobrežie Čukotského autonómneho okruhu je obmývané Beringovým morom, ktoré je súčasťou Tichého oceánu, Čukotským morom a Východosibírskym morom ktoré sú súčasťami Severného ľadového oceánu. K okruhu patrí tiež Wrangelov ostrov. Na severe Čukotskej vrchoviny sa nachádza unikátne jazero Elgygytgyn.
Rozloha okruhu je 737 700 km² a hlavným mestom a administratívnym centrom je Anadyr. Okruh sa delí na 8 rajónov, z ktorých najväčší, Anadyrský, má väčšiu rozlohu než Veľká Británia.

História

Čukotský národný okruh vznikol 10. decembra 1930 a bol súčasťou Kamčatskej oblasti. 28. mája 1951 bol včlenený do Chabarovského kraja a v roku 1953 sa Čukotka stala súčasťou Magadanskej oblasti. V roku 1980 bol zmenený status na autonómny okruh. 17. júna 1992 vyhlásila Čukotka oddelenie od Magadanskej oblasti, ktoré bolo v roku 1993 schválené ústavným súdom Ruskej federácie.

Hospodárstvo

Čukotka má veľké zásoby surovín. Nachádza sa tu ropa, zemný plyn, uhlie, zlato a volfrám, ktorých ťažba sa rozvíja. Vidiecke obyvateľstvo sa živí predovšetkým pastierstvom sobov, lovom a rybolovom. Obyvateľstvo v mestách je naproti tomu zamestnané v ťažobnom a stavebnom priemysle, administratíve, kultúre, školstve a lekárstve.
Laroque-Timbaut (obec)

Poloha

Obec má rozlohu 21,64 km². Najvyšší bod je položený 222 m n. m. a najnižší bod 87 m n. m.

Obyvateľstvo

Počet obyvateľov obce je 1 546 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Baneins

Polohopis

Baneins má rozlohu 8,91 km². Najvyšší bod je položený 272 m n. m. a najnižší bod 207 m n. m.

Obyvateľstvo

Baneins má 583 obyvateľov (2009).
Graf vývoja obyvateľstva:
Zdroje: INSEE
Quatremare

Poloha

Obec má rozlohu 5,99 km². Najvyšší bod je položený 159 m n. m. a najnižší bod 125 m n. m.

Obyvateľstvo

Počet obyvateľov obce je 380 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katleja

Katleja (lat. Cattleya) je rod rastlín z čeľade vstavačovité (Orchidaceae) zahrnujúci asi 40 druhov.
Vyskytujú sa v Strednej (Costa Rica) a Južnej Amerike. Rastú epifyticky, vytvárajú kratšie alebo dlhšie pahľuzy ukončené jedným alebo dvomi pevnými podlhovastými listami.
Sérotonín

Sérotonín, chemicky 5-hydroxytryptamín, skrátene 5-HT je derivát aminokyseliny tryptofánu. Primárne sa nachádza v tráviacej sústave, krvných doštičkách a centrálnej nervovej sústave zvierat, vrátane človeka. Pôsobí ako neurotransmiter, teda pomáha pri prenose nervových signálov a vazokonstriktor, teda je látkou, ktorá pôsobí zužovanie ciev. Ovplyvňuje proces spánku a termoregulácie. Často je zjednodušene považovaný za hormón, ktorý prispieva k pocitu pohody a šťastia.
Nedostatok sérotonínu sa prejavuje sklesnutou náladou, depresiou a poruchami spánku.
Lagrangeova veta o strednej hodnote

Lagrangeova veta (o strednej hodnote) alebo Veta o strednej hodnote diferenciálneho počtu alebo Lagrangeova veta o prírastku funkcie (pomenovaná podľa Josepha Louisa Lagrangea) je veta v diferenciálnom počte.